Maudhui: Bw. Ramaphosa ni mwanasiasa mwenye ushawishi mkubwa wa kisiaa na kiuchumi na utajiri wake unakadiriwa kuwa kiasi cha dola 450m (£340)

Zaidi ya mwaka mmoja baada ya kuchaguliwa kuwa kiongozi wa chama tawala cha African National Congress (ANC) na kufikia ndoto yake ya kuwa rais wa nchi hiyo.

Bw. Ramaphosa sasa anakabiliwa na kibarua cha kuhakikisha chama hicho kinasalia madarakani  katika uchaguzi mkuu wa hapo kesho (Jumatano)

Aliwahi kuwa kiongozi wa chama cha wafanyakazi wa vyama vya ushirika, alikuwa ni alama ya watu weusi katika kukabilina na ubepari kabla ya ANC kuchukua nchi mwaka 1994 na kukomesha utawala wa watu weupe nchini humo.

Biashara haikuwa kipaumbele chake.

Cyril Ramaphosa (Kushoto) aliteuliwa rais baada ya Jacob Zuma (Kulia)

Chaguo lake la kwanza lilikuwa ni siasa na alikuwa na matarajio ya kuwa makamu wa kwanza wa rais Nelson Mandela, rais wa kwanza mweusi nchini Afrika ya kusini.

Mandela alipomkataa kuwa makamu wake alishikwa na hasira na kuamua kutohudhururia kuapishwa kwa Mandela kama rais wa kwanza nchi hiyo.

 Na pia alikataa kuchukua nafasi yoyote ya uongozi serikalini.

Badala yake, Bwana Ramaphosa ambae pia ni mwanasheria - akajikita kuwa mwakilishi na mwenyekiti wa mkutano wa kikatiba, akiwa na jukumu la kuandaa katiba ya Afrika kusini baada ya kupita kipindi cha miaka mingi ya ubaguzi wa rangi.

Ramaphosa aliwashangaza wananchi wengi wa Afrika Kusini ambao walimwona kama mwanasiasa wa kuaminika zaidi wa kizazi cha baada ya Mandela, aliamua kuachana na siasa na kuwa mfanyabiashara.

Wakati huo, haikuwa kawaida kwa watu weusi, kuwa katika sekta ya biashara iliyokuwa inaongozwa na watu weupe.

Mnamo mwaka 1980 aliandaa mgomo mkubwa wa madini katika historia ya Afrika Kusini.

Wafanyabiashara wenye asili ya weupe walijaribu kumtumikia Bwana Ramaphosa ambae alipata hisa katika karibu kila sekta muhimu - kutoka kwa simu na vyombo vya habari (ambako hakuingilia kati katika uhuru wa wahariri wa magazeti ambayo alikuwa nayo) kwa vinywaji na chakula cha haraka alikuwa anaendesha msururu...\nMaudhui yaliyotangulia yanaweza kufupishwa kama ifuatavyo:
Ni mpenda magari yanayoenda kwa kasi, mvinyo wa bei ghali, ni mvuvi na mkulima - si mwingine ni rais wa Afrika Kusini Cyril Ramaphosa